Branko Perić – Sinanu Aliću:
 Fondacija Istina Pravda Pomirenje

 Predsjednik Fondacije g.Sinan Alic

 Postovani,na Internet stranici Fondacije,procitao sam Vas "Demanti" na prilog u Dnevniku BN TV od 15.05.2011.Moje obracanje odnosi se na dio Vaseg "Demantija" u kome se kaze: "......nije postojao nikakav sporazum izmedju komandanta Kasarne "Husinska buna",Mileta Dubajica i gradskih vlasti Tuzle". Ova tvrdnja nije tacna. U bivsoj zgradi "Doma armije" 15.05.1992.g u vremenu od 10h - 11h,odrzan je sastanak komandanta g.Dubajica i predstavnika gradskih vlasti koje su cinili : podpredsjednik SO Tuzla Branko Peric,predsjednik IO SO Tuzla g. Sead Avdic i podpredsjednik IO g.Refik Ahmedinovic.Tom prilikom je dogovoreno Povlacenje tj. izlazak vojnika bivse JNA iz Kasarne za Ponedeljak 18.05 1992.g.Izmedju ostalog dogovoreno je da se odmah sastane Vojna policija sa Nacelnikom Stanice Javne bezbjednosti Tuzla,g.Mesom Bajricem i dogovore detalji Izlaska. Po zavrsenom sastankom u Domu Armije.Kako smo Izlazak vojnika iz Kasarne i Tuzle smatrali osjetljivim i veoma vaznim momentom u ostvarenju politike Opstine na ocuvanju mira u gradu odrzali smo i Konferenciju za stampu u zgradi Opstine sa novinarima Tuzle upoznavajuci o datumu Izlaska.Poslije Konferencije za stampu dao sam i Izjavu Radio Tuzli obavjestavajuci gradjane o Dogovoru o povlacenju vojnika bivse JNA.

Na sastank sa Komandantom Kasarne,otisao sam po zahtjevu i ovlastenju g.Selima Beslagica,Predsjednika SO Tuzla,koji me je u cetvrtak 14.05.1992 nazvao telefonom i zamolio da umjesto njega odem i vodim sastanak sa Komandantom Kasarne dogovorimo se  o povlacenju vojnika iz Tuzle.

Smatrao sam svojom obavezom da ukazem na netacnost tvrdnje u pomenutom Demantiju da nije postojao nikaka dogovor i sporazum  o izlasku vojnika izTuzle.

                                                                                                                                                                    S postovanjem Branko Peric, bivsi podpredsjednik SO Tuzla.

Sinan Alić – Branku Periću:
Poštovan bi gospodine Perić!
Hvala Vam na Vašoj reakciji na naš demant upućen BN televiziji. Ako ste dobro pričitali naš demant se odnosi na činjenicu da nije bilo nikakvog dogovora/sporazuma o povlačenju JNA iz Kasarne Husinse buna 15.05.1992. To se da vidjeti i iz dnevnika komandanta Kasarne potpukovnika Mileta Dubajića. U dokumentaciji, koja je priložena tokom sudskog procesa u Beogradu, uključujći i ratni dnevenik Dubajića, zaista nema nikakvog traga o dogovorenom (usmenom ili pismenom) izlasku JNA iz Tuzle 15.05.1992. Razgovori jesu vođeni u Domu JNA 15.05.1992. u vremenskom intervalu kojeg Vi navodite, ali prema dokumentaciji i svjedočenjima dogovor o izlasku istog dana nije postignut. Vi u svojoj reakciji tvrdite da je dogvoreni termin za povlačenje, ponedjelka 16.05. 1992. Moguće je da je to istina, ali tragova o tome nema. Nema ni usmenih svjedočenja. Čak i ako je takav sporazum/dogovor postignuit, onda se lako, na osnovu onoga šta je uslijedilo, može tvrditi da je takav dogovor (povlačenje 16.05.1992) prekršio komandant Dubajić. On je naime samoincijativno, a potvrdio je to i tokom  sudskog postupka, donio odluku o izvlačenju jedinica istog dana kada se pregovaralo u Domu JNA. Na sudu u Beogradu Dubajić je potvrdio razgovore od 15.051992. o povlačenju, ali je jasno i precizno rekao da je svoje sagovornike uvjeravao da će se vojska dislocirati iz Tuzle, ali da je insistirao da se ne precizira datum. Kako je rekao, može to biti bilo koji termin nakon tog sastanka, ali svakako prije 20. maja - datum određen za povlačenje JNA od strane Predsjedništva SFRJ. Zašto je Dubajić odlučio da Kasarnu evakuiše istog dana nakon razgovora u Domu JNA (15.051992.) samo on zna.I trebao bi to objasniti. Posljedice takve ishitrene odluke (neorganizovanje kolone prema važećim propisima; na vozilima se istovremeno transportuje ljudstvo i eksplozivni materijali) rezultirale su velikim brojem žrtava.

Dakle, to su činjenice koje su izvan svake razumne sumnje utvrđene i provjerljive su. 

Bez obzira na sve, hvala Vam na reakciji. Vjerujem da će se i ostali sudionici majskih pregovora 1992. (Avdić i Ahmedinović) oglasiti ovim povodom. 

Želim Vam saopštiti da Fondacija Istina Pravda Pomirenje u svojoj dokumentaciji posjeduje sve audio snimke Radio Tuzle nastale u aprilu i maju 1992. Na njima je registrovan bezbroj Vaših obraćanja, ali nema ništa o dogovoru postignutom sa JNA, pogotovo o povlaćenju, kao to Vi kažete, u ponedjeljak 16.05.1992 (ovdje se očigledno radi o nekom lapsusu, jer ako je dogovoreni termin za povlačenje ponedjeljak onda je datum - 18.05.1992.) Na kraju bih Vas zamolio više detalja o Vašem sastanku sa Komandantom Kasarne "Husinska buna" na kojeg ste otišli po zahtjevu i ovlaštenju Selima Bešlagića: kada je taj sastanak održan (da li je riječ o sastanku od 15.05. 1992. ili nekom drugom) i da li je tom sastanku bio prisutan još neko od predstavnika vlasti grada Tuzle i šta je na tom sastanku dogovoreno

Ako nemate ništa protiv, Vašu reakaciju i naš odgovor učinićemo dostupnim najširoj javnosti postavaljanjem na našu web-stranicu. To je jedan od načina da dođemo do pune istine o onome što se događalo tih majskih dana u Tuzli.

S poštovanjem

Sinan Alić, predsjednik

Fondacije Istina Pravda Pomirenje

Branko Perić – Sinanu Aliću
Postovani g,Alic,
ja sam potpuno  "dobro procitao" Vas Demanti i razumio da se on "odnosi na cinjenicu da nije bilo nikakvog dogovora/sporazuma o povlacenju JNA iz Kasarne Husinska buna 15.05.1992. Pa to i jeste predmet moga obracanja i moje tvrdnje da je postignut dogovor da vojnici bivse JNA napuste Kasarnu u ponedeljak 18.maja 1992. (Nije moj lapsus 16.maj.vec Vas!) Vi to negirate tvrdnjom da se to vidi iz Ratnog dnevnika Dubajica Iz mnogo razloga ja ne mogu prihvatiti da je Ratni  dnevnik g.Dubajica najmjerodavniji pokazatelj da li je dogovor postignut ili nije.Razgovori u Domu JNA su vodjeni u petak 15.05.1992. od 10h -11h i nisam siguran da se Ratni Dnevnik Dubajica obuhvaca mirnodobski period.S druge strane Dubajic je zaineresovana strana i njegov Dnevnik ne mora biti objektivan.Dalje Vi kazete da : "Razgovori jesu vodjeni 15.05.1992, .ali prema dokumentaciji i svedocenjima dogovor o izlasku istog dana nije postignut.Vi u svojoj reakciji tvrdite da je dogovoreni termin za povlacenje ponedeljak 18.05.1992.Moguce je da je to istina ali tragova o tome nema.Nema ni usmenih svedocenja." Pismenih tragova nema jer je dogovor bio usmeni. Dubajic je prekrsio dogovor a njegovo insistiranje na "otvorenom datumu'" izlaska je odmah odbijeno jer je bemisleno i neprihvatljivo sa stanovista bezbjednosti i gradjana pa i samih vojnika. Kako se moze Povlacenje izvesti i osigurati ako se prethodno ne zna vrijeme tj.datum izlaska .Zato su Opstinske vlasti u petak i donjele Odluku o zavrsetku skolske godine. Predlog g. Dubajica nije prihvacen,a datum povlacenja je odredjen stim sto je g.Sead Avdic Predsjednik IO SO Tuzla, kao resorno nadlezan, predlozio g,Dubajicu da odmah stupi u kontakt sa Nacelnikon Stanice javne bezbjednosti i dogovore tehnicke detalje Povlacenja.
Sto se tice moje Izjave Radi Tuzli koja je data nakon Konferencije za stampu u mojoj kancelariji u SO ,svjedok bi mogao biti novinar koji me je zamolio za Izjavu i g. Tomi Primorac koji mi je bio pratlac. Mogao bi i biti g. Salih Burek koji je bas u toku davanja izjave u mikrofon.usao u moju kancelariju,trazeci me,a ja sam mu znakom skrenuo paznju da govorim u mikrofon.

U vezi moga odlaska na sastanak sa g,Dubajicem i razgovora sa g.Beslagic - radi se o satanku od 15.05.1992 u Domu armije -nemam nesto mnogo vise da Vam kazem od onoga sto sam vec rekao: Ja sam u Cetvrtak 14.05 1992.imao razgovor u studije FS3 i nisam prisustvovao sastanku Kriznog staba koje smo tih dana odrzavali svakodnevno.Poslije sastanka zvao me je g.Beslagic i zamolio da u petak 15.05.1992 odem u Dom armije gdje ce doci i g. Avdic i g.Ahmedinovic i rekao mi da dogovorimo sa g.Dubajicem povlacenje vojnika bivse JNA. Pitao sam ga za principe i detalje, buduci da nisam bio na sastanku K(riznog) Staba,a on mi je odgovorio nista posebno Branko,samo skreni mu paznju da treba da bude sve po propisima i bez ikakvih incidenata, jer smo imali lose iskustvo sa prolascima vojske kroz Tuzlu,doduse ne sa vojnicims iz tuzlanske kasarne.
Bilo mi je zao zasto i g,Beslagic nece doci na sastanak, jer sam izlazak vojske iz Tuzle dozivljavao kao krunu  i potpunu realizaciju naseg cilja i politike ocuvanja mirne Tuzle,ciji gradjani su to najvise zasluzili obzirom na glasackom opredjeljenju na prvim visestranackim izborima.Rekao m i je da ne moze jer ima vazan sastanak sa Sindikatom Rudnika u Kreki. Tako sam otisao  na pomenuti sastanak. 

Pitali ste me da li se slazem da nasu prepisku stavite na Vasu Web-stranicu.Nemam nista protiv.

S postovanjem Branko Peric.  

Sinan Alić – Branko Periću:
Poštovani gospodine Perić!
Hvala Vam na dodatnim objašnjenjima. Ne znam kako je do toga došlo, ali lapsus oko datuma je moj. Bitno je da sve nesporazume otklanjamo zbog istine, a ona nam je potrebna. Vašu reakciju sam proslijedio gospodinu Avdiću, a ovih dana ću je staviti na uvid Ahmedinoviću. Istovremeno sam je proslijedio i advokatu Ilije Jurišića u Beograd i prvo što me je pitao - da li biste bili spremni svjedočiti u predmetu, naravno, ukoliko to prihvati sudsko vijeće. Sve troškove vašeg eventualnog  dolaska u Beogradu pokriće Sud.
Upravo sam jučer saznao da je prilikom rekonstrukcije Radio Tuzle pronađeno još magnetofonskih traka iz aprila i maja 1992. godine. Uskoro ćemo izvršiti digitalizaciju tih nosača audio zvuka i moguće je da ćemo među njima pronaći i Vaše obraćanje građanima. Ja zaista ne sumnjam u Vašu tvrdnju, ali sam samo konstatovao da Fondacija u svojoj arhivi to ne posjeduje. Čim budem u prilici poslaću vam fotokopije stranica dnevnika Dubajiće (to je u suštini oficirski dnevnik koji postaje ratni kada su "uđe" u rat) koje se odnose na razgovore 15. maja 1992. i priložene su Sudu kao dokaz.
Vaše svjedočenje je dragocijeno jer dolazi iz prve ruke.

S poštovanjem i zahvalnošću

Sinan Alić, predsjednik

Fondacije Istina Pravda Pomirenje

